4. RAZRED, SLJ, 14. 5. 2020

Pozdravljeni!

Danes bomo začeli z novo temo. Obravnavali bomo prošnjo, zahvalo, opravičilo in telefonski pogovor.

* Danes je na vrsti **PROŠNJA.**
* Zapis v zvezek:

 14. maj 2020

 **PROŠNJA**

Kadar želimo, da nekdo nekaj naredi, ga za to **prosimo.**

**Prošnjo** po navadi izrečemo z besedo PROSIM. Vljudno pa je tudi drugače: Ali lahko…?

Primer: Prosim, posodi mi zeleno barvico. Prosim, če pomiješ posodo. Mi lahko pomagaš čez cesto?

Prošnjo lahko izrečemo **ustno ali pisno**.

**SPOROČEVALEC** je tisti, ki besedilo sporoča, **NASLOVNIK** pa tisti, ki mu je besedilo namenjeno.

|  |  |
| --- | --- |
| **SPOROČEVALEC (MAMA):** Prosim, če pomiješ posodo. |  |
| **NASLOVNIK (OTROK):** Seveda. |  |

Sestavni deli pisne prošnje so: kraj in datum pisanja, nagovor, vsebina, pozdrav in podpis.

 Hotiza, 11. 5. 2020

 Draga babica!

V naši gledališki skupini pripravljamo predstavo Snežna kraljica in jaz imam glavno vlogo. Mami mi je sešila res lepo obleko, vendar bo potrebovala še kronico. Spomnila sem se, da si mi enkrat pokazala krono, ki si jo nekoč izdelala za ples v maskah. Bi mi jo lahko, prosim, posodila?Zelo bom pazila nanjo. Če ti je prav, bi v petek prišla po njo.

 Lepo te pozdravljam.

 Anja

Med krajem in datumom napišemo vejico. Ko pišemo datum, za vsako piko pišemo presledek. Na koncu nagovora lahko napišemo vejico ali klicaj. Če napišemo vejico, nadaljujemo z malo začetnico.

------------------------------------------------------------------------------------------------------------------------------------

Piši čitljivo. Ko končaš, prepis preberi in popravi napake.

Nadaljuješ z vajami v delovnem zvezku.

Na str. 74., 75., 76. in 77. reši 1., 2., 3., 4., 5. in 6. nalogo. Preberi in dopolni besedilo Dopolni in pomni.

Str. 78. 79. in 80. – Poglej primere zapisov prošnje in reši 3.,4., 5., 6. in 7. nalogo. Na strani 81. preberi povzetek snovi in dopolni (neuradna).

Svoje rešitve preveri s pomočjo interaktivnega gradiva.

S pomočjo računalnika ali mobitela mi napiši domišljijsko prošnjo.

Nalogo mi pošlji do 15. 5. 2020.

Moj elektronski naslov je suzana.sajnovic@os-velikapolana.si,

 tel. številka 040 433 534 (SMS, prosim.)